10/09/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.62663. Concello de Val do Dubra

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Val do Dubra solicita de Augas de Galicia a autorización de obras no T. M. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.62663. As obras consistirán na substitución da ponte existente sobre o río Dubra, no punto de coordenadas UTM, ETRS89 X=528.062; Y=4.761.831, por outra de maiores dimensións, deseñada segundo as premisas recollidas no Plan Hidrolóxico de Galicia-Costa, para un período de retorno T=500 anos. A nova ponte terá un único van con 16 m de luz libre. Estará formada por un taboleiro biapoiado de 4 vigas prefabricadas tipo dobre T de 0,8 m de canto sobre as que se disporá unha lousa de compresión de 30 cm de formigón. Estas descansarán sobre dous estribos con cimentación directa ao terreo con zapatas. Para a súa execución, primeiramente, contémplase o desbroce manual e selectivo da zona a ocupar e a demolición e retirada da estrutura existente. Posteriormente, e xa fóra do propio leito, levarase a cabo o movemento de terras necesario para a execución das cimentacións. As zapatas dos estribos terán unas dimensións de 5 x 8 x 0,7 m. O ancho dos muros frontais será de 85 cm con muretes de garda de 25 cm de grosor. Sobre eles colocaranse os apoios de neopreno armado de 30 x 20 x 8,5 cm 3 nos que apoiarán directamente as vigas. A altura dos muros será de 4,55 m a contar dende a parte superior da zapata. A contención lateral realizarase con muros de pedra granítica que se estenderán ao longo do camino a fin de minimizar o movemento de terras derivado do incremento de cota da rasante. Unha vez executados os estribos (zapatas, muros) e realizado o recheo dos trasdós con material filtrante, colocaranse as vigas prefabricadas de formigón. Estas terán una lonxitude total de 16,9 m cunha distancia entre eixes de apoios de 16,5 m. Sobre elas disporase a lousa de compresión de 30 cm con formigón HA-30. A continuación procederase co afirmado dos novos accesos á estrutura con 20 cm de zahorra e 15 de grava con triple tratamento asfáltico. En tanto que para o cumprimento dos condicionantes hidráulicos do organismo de conca (Augas de Galicia) é necesario elevar lixeiramente a rasante total do paso para dar cabida ao caudal de enchente asociado ao período de cincocentos anos, vanse xerar unhas sobre elevacións nas marxes do río nas que será necesario colocar algún sistema de contención. Finalmente proponse o acondicionamento e restauración ambiental do entorno así coma a reposición dos accesos e desaugues existentes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 04 de setembro de 2018. O xefe do Servizo Territorial Ángel Gómez Rey